Official Journal L 163 , 30/04/2004 P. 0105 - 0107



Ir-Regolament tal-Kummissjoni (KE) Nru 926/2004 tas-26 ta' April 2004 dwar il-klassifikazzjoni ta' ċerti oġġetti fin-Nomenklatura Magħquda IL-KUMMISSJONI TAL-KOMUNITAJIET EWROPEJ, Wara li kkonsidrat it-Trattat li jistabbilixxi l-Komunità Ewropea, Wara li kkonsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Komuni tad-Dwana [1], u b'mod partikolari l-Artikolu 9(1)(a) tiegħu, Billi: (1) Sabiex tkun iżżgurata l-applikazzjoni tan-Nomenklatura magħquda annessa għar-Regolament (KEE) Nru 2658/87, huwa meħtieġ illi jiġu adottati miżuri fir-rigward tal-klassifikazzjoni ta' l-oġġetti li hemm referenza għalihom fl-Anness għal dan ir-Regolement. (2) Ir-Regolament(KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija kollha kemm hi jew li għandha parti minnha bbażata fuqha jew li żżid xi subdiviżjoni għaliha u li hija stabbilita permezz ta' dispożizzjonijiet tal-Komunità, bil-ħsieb li jkunu applikati tariffi u miżuri oħrajn li għandhom x'jaqsmu mal-kummerċ ta' l-oġġetti. (3) Bi qbil ma' dawn ir-regoli ġenerali, l-oġġetti deskritti fil-kolonna 1 tat-tabella stabbilita fl-Anness għandha tkun ikklassifikata taħt il-kodiċi-NM indikat fil-kolonna 2, bis-saħħa tar-raġunijiet stabbiliti fil-kolonna 3. (4) Huwa xieraq illi jkun provdut illi, soġġett għall-miżuri fis-seħħ fil-Komunità dwar is-sistemi ta' verifika doppja u qabel u wara sorveljanza mill-Komunità, informazzjoni dwar tariffa li torbot maħruġa mill-awtoritajiet tad-dwana ta' Stati Membri fir-rigward tal-klassifikazzjoni ta' oġġetti fin-Nomenklatura Magħquda u li mhijiex bi qbil ma' dan ir-Regolament, tista' tibqa' tintuża għal perjodu ta' 60 jum mill-pussessur, taħt l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi tad-Dwana tal-Komunità [2]. (5) Il-Kumitat tal-Kodiċi tad-Dwana ma ħariġx opinjoni fil-limitu ta' żmien stabbilit mill-President tiegħu, ADOTTAT DAN IR-REGOLAMENT: Artikolu 1 L-oġġetti deskritti fil-kolonna 1 tat-tabella stabbilita fl-Anness għandha tkun ikklassifikata fi ħdan in-Nomenklatura Magħquda taħt il-kodiċi-NM indikat fil-kolonna 2. Artikolu 2 Soġġett għall-miżuri fis-seħħ fil-Komunità dwar is-sistemi ta' verifika doppja u qabel u wara sorveljanza mill-Komunità ta' importazzjonijiet ta' prodotti tessili fil-Komunità, informazzjoni ta' tariffa vinkolanti maħruġa mill-awtoritajiet tad-dwana ta' l-Istati Membri li mhijiex skond dan ir-Regolement tista' tibqa' tintuża għal perjodu ta' 60 ġurnata taħt l-Artikolu 12(6) tar-Regolament (KEE) Nru 2913/92. Artikolu 3 Dan ir-Regolament għandu jidħol fis-seħħ fl-20 ġurnata ta' wara li jiġi ppubblikat fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u għandu jkun applikabbli direttament fl-Istati Membri kollha. Magħmul fi Brussel, nhar is-26 ta' April 2004. Għall-Kummissjoni Frederik Bolkestein Membru tal-Kummissjoni [1] ĠU L 256, tas-7.9.1987, p. 1. 1; Regolament kif l-aħħar emendat bir-Regolament (KE) Nru 2344/2003 (ĠU L 346, tal-31.12.2003, p. 38). [2] ĠU L 302, tad-19.10.1992, p. 1. Regolament kif l-aħħar emendat bl-Att ta' Adeżjoni ta' l-2003. -------------------------------------------------- ANNESS Deskrizzjoni | Klassifikazzjoni tal-Kodiċi -NM | Raġunijiet | (1) | (2) | (3) | 1.Oġġett magħmul minn tessut elastiċizzat, innittjat u tubulari (minn fibri artifiċjali) magħqud ma' ħajt tal-gomma, f'forma ta' ħolqa.(bend tax-xagħar)(ara ritratt Nru 629) [1] | 61178010 | Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan-Nomenklatura Magħquda, in-Noti 7(f) u 10 sa taqsima XI u l-kliem tal-kodiċi-NM 6117, 611780 u 61178010. Meta jiġi kkonsidrat il-karattru tessili ta' l-oġġett in kwestjoni dan għandu jkun ikkonsidrat bl-istess mod ta' eżempju, xalel, imkatar, mantilli, ingravajjet u ċfuf ta' l-egħnuq, bħala aċċessorju maħdum ta' l-ilbies. Klassifikazzjoni taħt l-intestatura 9615 hija mneħħija, minħabba li l-oġġetti ta' din l-intestatura huma normalment magħmulin mill-plastik, l-ivorju, l-għadam, minn qrun, mid-dahar (qoxra) tal-fkieren, mill-metall, eċċ. Ara wkoll in-Noti HS ta' Spjega għall-intestatura 9615 (3). Barra minn hekk, in-Nota 10 għat-taqsima XI tinkludi, b'mod espliċitu, prodotti elastiċi li huma magħmulin minn materjali magħqudin ma' ħajt tal-gomma fit-taqsima XI. | 2.Oġġett maħdum meħjut biex jifforma ħolqa magħmul minn bend elastiċizzata li hija miksija kollha f'tessut minsuġ(fibri artifiċjali).(bend tax-xagħar)(ara ritratt Nru 630) [1] | 62171000 | Il-klassifikazzjoni hija stabbilita mir-Regoli Ġenerali 1 u 6 għall-interpretazzjoni tan- Nomenklatura Magħquda, Nota 7(e) għat-taqsima XI u l-kliem tal-kodiċi-NM 6217 u 62171000. Meta jkun ikkonsidrat il-karattru tessili ta' l-oġġett in kwestjoni dan għandu jkun ikkonsidrat bl-istess mod ta', eżempju, xalel, mkatar, mantilli, ingravajjet u ċfuf ta' l-egħnuq, bħala aċċessorju maħdum ta' l-ilbies, li fil-każ preżenti mhumiex speċifikati jew inklużi imkien aktar. Klassifikazzjoni taħt l-intestatura 9615 hija mneħħija, minħabba li l-oġġetti ta' din l-intestatura huma normalment magħmulin mill-plastik, l-ivorju, l-għadam, minn qrun, mid-dahar (qoxra) tal-fkieren, mill-metall, eċċ. Ara wkoll in-Noti HS ta' Spjega għall-intestatura 9615 (3). | +++++ TIFF +++++ [1] Ir-ritratti huma biss għall-informazzjoni. --------------------------------------------------